**17 ЮНИ 2024 г.**

**Наказателно дело от общ характер №336/2024 година – 10:00 часа**

На 17.06.2024 година, състав на Плевенски окръжен съд ще разгледа наказателно дело №336/2024 година, образувано на основание обвинителен акт на Окръжна прокуратура Плевен, срещу **Н.И.М.**, роден 1994 година, от град Червен бряг, на когото са повдигнати четири обвинения, а именно

1. На 27.12.2022 година в град Червен бряг, управлявал лек автомобил без регистрационни табели, който не е регистриран.
2. На същата дата в град Червен бряг, в лек автомобил, държал високорискови наркотични вещества - кокаин, с цел разпространение.
3. На 28.12.2022 година, направил опит да принуди лицето И.Д.М. да не дава показания пред правораздавателните органи, като употребил за това заплашване.
4. На същата дата - 28.12.2022 година унищожил чужди движими вещи на лицето И.Д.М. - два мобилни телефона на обща стойност 290 лева.

*В залата не се е явил подсъдимият, който в предходното съдебното заседание е бил уведомен за датата и часа на разглеждане на делото днес. Тъй като същият не е представил причина за неявяването си, съдът му постановява принудително довеждане за датата на следващото съдебно заседание. Подсъдимият няма наложена мярка за неотклонение, но поради неявяването си днес, съдът му налага „Подписка“. Следващото съдебно заседание ще се проведе на 04.07.2024 година.*

**Връзки с обществеността 17 юни 2024 г.**

**e-mail:** **os\_press@abv.bg**